母語

又叫第一語言，係BB仔嗰陣學嘅嗰種或者嗰幾種語言。母語嘅相對係第二語言。

定義

母語係指一個人人生第一隻用嘅語言：齋靠經驗已經可知，一個蘇蝦仔喺生命頭嗰幾年一路聽住屋企人或者照顧者講嘢，慢慢就會牙牙學語學識講嘢，佢喺呢個時候學識講嗰隻語言就係佢嘅 L1 。

學習

有唔少語言學專家都想知第二語言習得同第一語言習得之間有乜分別。首先，FLA 通常主要係由屋企人做嘅－細路學 L1，通常唔使人特登教，照顧佢嘅人成日喺佢身邊用 L1 講嘢，個細路聽聽吓就會學識用 L1 講嘢；相比之下，學 L2 L3就比較傾向會係正式啲噉做嘅，會由老師等嘅人員教細路用呢啲語言。

SLA 同 FLA 會有以下呢啲分別：
學 L1 正常嚟講唔會跟咩教學大綱；
屋企人同照顧者自己會用啱文法嘅字句，但好少可會明確噉解釋文法規則；
有人用廿一世紀初嘅英文做 FLA 研究，觀察家長點樣同學緊講嘢嘅細路講嘢，發現家長成日都唔改正細路嘅文法，淨係改正啲唔真確嘅內容－即係話家長同細路講嘢嗰時，重視嘅係信息唔係形式。用廣東話諗嘅話，想像有個阿嫲同個學緊講嘢嘅孫仔講嘢－
孫仔：嗰嚿係士多啤梨。
阿嫲：唔係呀，嗰嚿係蘋果。
孫仔：嗰係蘋果。
阿嫲：啱喇，嗰嚿係蘋果。
屋企人同照顧者會講啲細路能夠感知到嘅內容；
... 呀噉。

第二語言
國際母語日
母語教學
第三文化兒童
以人口排列嘅語言一覽

攷 

語言